Man erg gemartel tydens kleinhoewe-aanval | Maroela Media
Man erg gemartel tydens kleinhoewe-aanval
ŉ Man in sy 50’s word in die hospitaal behandel nadat hy Dinsdagaand erg aangerand en gemartel is tydens ŉ aanval by sy huis op ŉ kleinhoewe in Doornrandjies, wes van Pretoria.
Ian Cameron, AfriForum se hoof van gemeenskapsveiligheid, het Donderdag aan Maroela Media gesê die man het alleen in die huis gewoon. Die man se twee susters woon in ŉ aparte huis op dieselfde kleinhoewe.
“Drie mans, waarvan twee gewapen was, het hom die aand omstreeks 22:00 in sy huis oorval,” het Cameron gesê. “Die aanvallers het op vuurwapens aangedring. Hulle het die man erg aangerand en gemartel voor hulle van die toneel gevlug het. Hulle het slegs ŉ elektroniese toestel gesteel.”
Die man se susters is ongedeerd en is nie aangeval nie.
Cameron het gesê die polisie was vinnig op die toneel nadat hulle ontbied is.
Video: Afrikaanse kultuurfees by Voortrekkermonument
Duidelik ‘n geval van strategiese organiseerde beplande terreur nie net misdaad nie. Iemand mastermind hierdie terreur aanvalle.